Conducerea ALDE a decis excluderea din partid a lui Meleșcanu dacă acesta va accepta funcția de președinte al Senatului. Tăriceanu: ”Îi avertizez pe cei din PSD că nu suntem în postura de a întoarce și celălalt obraz”

Liderul ALDE, Călin Popescu Tăriceanu, a anunțat marți, la finalul ședinței conducerii centrale a partidului, că formațiunea a decis excluderea din partid a celor care acceptă funcții în Parlament și guvern fără acceptul partidului.

Decizia îl vizează direct pe Teodor Meleșcanu, vicepreședinte ALDE, care a fost propus de PSD pentru a prelua funcția de președinte al Senatului după demisia lui Călin Popescu Tăriceanu.

Liderul ALDE a anunțat că propunerea formațiunii pe care o conduce pentru președinția Senatului este Iani Popa.

Totodată, Tăriceanu a acuzat PSD că a lansat un atac furibund la adresa sa și a avertizat partidul condus de Viorica Dăncilă că nu este în postura de a întoarce și celălalt obraz.

Liderul ALDe a apreciat că PNL mimează că vrea să depună o moţiune de cenzură, pentru că preşedintelui Klaus Iohannis îi convine un guvern condus de Viorica Dăncilă.

Cele mai importante declarații ale lui Tăriceanu: